stanford-oval/wikipedia huggingface dataset:
טרסבה (אוקראינה)
יהודי טרסבה

הרישומים הראשונים של יהודים בטרסבה מגיעים משנת 1768. בשנת 1921, ידוע על 768 יהודים וב-1941 תחת שלטון צ'כוסלובקיה מספרם עלה ל-983 יהודים. היהודים היו קהילה מעורבת, חלקם הלכו לבתי ספר עממיים יחד עם האוכלוסייה הנוצרית ואילו אחרים הקפידו להשתתף בתלמוד תורה. מקורות הפרנסה של הקהילה היו מגוונים, ידוע על יהודים שהיו בעלים של טחנות רוח ובתי מלאכה. בנוסף, היו תנועות נוער ציוניות ושל אגודת ישראל.
ב-1939 עם תחילת מלחמת העולם השנייה, הונגריה כבשה את העיירה. ההונגרים החלו עם גזירות כנגד היהודים ואספו גברים צעירים לפלוגות עבודה בשנת 1941. רובם נשלחו לחזית המזרחית, חלקם נספו בשל עבודות כפייה קשות והתעללות של חיילים הונגרים. באוגוסט 1941, נשלחו כמה עשרות משפחות של יהודים לאזור פולין, ככל הידוע הם נרצחו שם על ידי הגרמנים.
באמצע מאי חוסלה העיירה היהודית, היהודים שנותרו במקום נשלחו ברכבת לאושוויץ בירקנאו. נשלחו מאות יהודים למחנה, מעטים חזרו. ביד ושם כתובות 723 שמות של קורבנות העיירה.
טרס קוראסואס

טְרֵס קוֹרָאסוֹאֶס (בפורטוגזית: Três Corações, כלומר "שלושה לבבות") היא עיר בדרום מדינת מינאס ז'ראיס שבברזיל.
העיר ממוקמת בקו רוחב 21.70 רוחב וקו אורך 45.25  ובגובה 884 מטר מעל פני הים. יש בה 63,457 תושבים, מה שהופך אותה לעיר ה47 בגודלה ביותר במינאס ז'ראיס.
העיר נוסדה ב-1760 כאשר התיישב במקום החלוץ הפורטוגלי טומה מרטינְס דָה קוֹסְטָה (Tomé Martins da Costa) בחיפושיו אחר זהב. לאחר מספר שנים הקים חווה ובנה קפלה ושמה "לבבות הקדושים של ישו, מרים ויוסף" (Santíssimos Corações de Jesus, Maria e José). משלושת הלבבות הללו נוצר שם העיר.
היום העיר היא אחד ממרכזי האוכלוסין העיקריים בדרום מדינת מינאס ז'ראיס, ומרחקה לבירה בלו הוריזונטה הוא 287 קילומטרים.
הערות שוליים

↑  worldatlas, Where is Tres Coracoes, Brazil?
| --- | --- |
בקרת זהויות :  NLI: 987007496657305171  LCCN: no2001079250  MusicBrainz: 7e5cbf29-e411-4631-8cc9-cba61e54987b  VIAF: 149256783   WorldCat (עם VIAF): 149256783 
ערך זה הוא קצרמרבנושא יישובים בברזיל. אתם מוזמנים לתרום לוויקיפדיה ו.
טוני בנקס

| --- | --- |

טוני בנקס
 לידה:  27 במרץ 1950 (בן 74) מזרח הות'לי, הממלכה המאוחדת 
 שם לידה:  Anthony George Banks 
 מוקד פעילות:  איסט הואות'לי, אנגליה
 תקופת הפעילות:  מ-1967
 מקום לימודים:  אוניברסיטת סאסקס, בית הספר צ'רטרהאוס 
 סוגה:  רוק מתקדם פופ רוק רוק קל מוזיקה קלאסית
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  Charisma Records Virgin Records Giant Records Naxos
 פרסים והוקרה:  עמית האיגוד האמריקני לסטטיסטיקה (2023) 
 אתר: ב-MTV
 פרופיל ב-IMDb
 
אנטוני ג'ורג' "טוני" בנקס (אנגלית: Anthony George "Tony" Banks; נולד ב-27 במרץ 1950) הוא קלידן/פסנתרן, כותב שירים וגיטריסט אנגלי. הוא אחד מחברי ומייסדי להקת הרוק הפרוגרסיבי והפופ "ג'נסיס", ואחד משני חברי הלהקה שהיו בה למשך כל ההיסטוריה שלה (כאשר השני הוא מייק ראת'רפורד).
טוני באנקס נחשב לאחד מהקלידנים הטובים ביותר בכל הזמנים. בשנת 2015 קיבל באנקס את תואר ה"Prog God" מאקדמיית הרוק המתקדם. (רק שני אנשים קיבלו תואר זה, האדם הנוסף הוא פיטר גבריאל חברו ללהקה של באנקס).
בנקס הוא חבר הלהקה השומר על פרטיותו באופן מיוחד; רוב מה שידוע על חייו האישיים הוא מהספר על ג'נסיס שנכתב על ידי ארמנדו גאלו.
שנים ראשונות

בנקס נולד בכפר מזרח הות'לי שבמחוז סאסקס שבאנגליה. הוא קיבל שיעורי פסנתר קלאסיים, ולימד את עצמו לנגן בגיטרה. הוא למד בבית הספר 'צ'ארטרהאוס' באמצע שנות ה-60, שם פגש לראשונה את חברו לספסל הלימודים פיטר גבריאל ב-1965. בנקס תכנן במקור ללמוד מתמטיקה כהשכלה גבוהה, אבל אחרי שנות בית-הספר הוא לקח "חופשה" מהשכלה גבוהה כדי לחקור את ג'נסיס, ולא חזר ללמוד מתמטיקה.
קריירה

בנקס וגבריאל, יחד עם המתופף כריס סטיוארט שלמד איתם בבית הספר, הקימו להקה בשם "חומת הגינה" (The Garden Wall). להקה זו התמזגה עם הרכב אחר בשם "אנון" (Anon), שכללה את מייק ראת'רפורד ואת אנטוני פיליפס. הם הקליטו מספר קטעי דמו, מה שהוביל לבסוף ליצירת הלהקה שנהייתה ג'נסיס.
קריירה > תפקידו בג'נסיס

הסולואים וקטעי הקלידים המסובכים של בנקס - כמו קטע הפתיח ל"Firth of Fifth" בפסנתר והקטע האינסטרומנטלי ב-"The Cinema Show" - הוסיפו לביסוס הסאונד של ג'נסיס. בנוסף לנגינה בפסנתר, בנקס תרם (יחד עם סטיב האקט וראת'רפורד) את נגינתו בגיטרה אקוסטית לקטעי המעבר (בשירים כמו "The Musical Box" ו-"The Cinema Show") ולקטע הפתיח ל-"Supper's Ready". בנוסף, ביצע בנקס שירות רקע ואף שירה ראשית חלקית.
הלחנותיו של בנקס נזקפות לזכות היותם הכוח המניע במוזיקה של ג'נסיס, בייחוד בחומר שהוקלט לפני 1979. מספר שירים ידועים שנכתבו על ידיו כוללים את "Mad Man Moon", את "One for the Vine", ואת הבלדה ההמנונית "Afterglow", שנשארה פופולרית ב"ערבוביה" (אוסף סולואים לקלידים משירי ג'נסיס) שהלהקה ניגנה במהלך הופעות חיות למשך שנים.
אחרי עזיבתם של גבריאל והגיטריסט סטיב האקט, בנקס היה הראשון מבין שלושת חברי הלהקה שנשארו שהוציא אלבום סולו. אבל בניגוד לחברי הלהקה האחרים ראת'רפורד וקולינס שזכו להצלחה גדולה בקריירת הסולו שלהם, תקליטיו של בנקס נמכרו רק לחסידים של ג'נסיס. ב-1998, מעריצים הקימו להקת מחווה שנקראה "Strictly Banks", שניגנה מספר שירי סולו של בנקס.
ב-7 בנובמבר 2006 אחרי הרהורים בקשר לאיחוד, במסיבת עיתונאים שנערכה על ידי בנקס, קולינס וראת'רפורד הכריזו חברי הלהקה על סיבוב הופעות של "Turn It On Again" ב-2007. הכרזה זו באה במלוא 40 שנה שהלהקה עוסקת בעסקי המוזיקה.
בין השאר, כתב בנקס מוזיקה לסרטים. סרטים אלו היו "The Wicked Lady", סרט שלא הצליח במיוחד, ו-"Quicksilver". בנוסף, בנקס הלחין קטעים לתזמורת שהולחנו ופורסמו ב-2004.
קריירה > חידושי צלילים

בנקס יזם טכניקה של שימוש בממשק ה-MIDI למכונת התופים של Roland הפוך, כאשר הוא משתמש במכונת התופים כדי לכבות ולהדליק את הקלידים, ובכך ליצור את הצליל הרוטט ב-"Mama" (באלבום "Genesis" מ-1983) ובשיר "By You" באלבום The Fugitive.
בנקס משתמש בשיטת נגינה של יד-מעל-יד במספר שירים כדי לאפשר לעצמו לנגן מהר יותר. ניתן להבחין בשיטה זו ב-"The Carpet Crawlers", בשיר "The Lamb Lies Down on Broadway" (שניהם מאלבום The Lamb Lies Down on Broadway), ואחר-כך גם ב-"No Reply at All" (בקליפ של השיר הנ"ל ניתן לראות את השיטה בקצרה). שיטה זו אפשרה לבנקס לעבור מאקורד אחד להבא במהירות גבוהה מאוד. בנוסף, בנקס שילב בשיטה זו את הארפג'ו.
דיסקוגרפיית סולו

"A Curious Feeling" (משנת 1979)
"The Wicked Lady" (פסקול הסרט, משנת 1983)
"The Fugitive" (משנת 1983)
"Soundtracks" (משנת 1986)
"Bankstatement" (משנת 1989)
"Still" (משנת 1992)
"Strictly Inc" (משנת 1995)
"Seven: A Suite for Orchestra" (משנת 2004)
הערות שוליים

↑  Tony Banks wins top prize at London’s Progressive Music Awards
| ג'נסיס |
| --- | --- | --- |
טוני בנקס • מייק ראת'רפורד • פיל קולינס
פיטר גבריאל • סטיב האקט • אנטוני פיליפס • ג'ון מיאהו • ג'ון סילבר • ריי וילסון
| אלבומי אולפן | From Genesis to Revelation • Trespass • Nursery Cryme • Foxtrot • Selling England by the Pound • The Lamb Lies Down on Broadway • A Trick of the Tail • Wind & Wuthering • ...And Then There Were Three... • Duke • Abacab • Genesis • Invisible Touch • We Can't Dance • Calling All Stations • Spot the Pigeon • 3 X 3 |  |
| אלבומי הופעה | Genesis Live • Seconds Out • Three Sides Live • Live/The Way We Walk, Volume One: The Shorts • Live/The Way We Walk, Volume Two: The Longs |  |
| אלבומי אוסף | Turn It On Again: The Hits • The Platinum Collection |  |
| סטים | Genesis Archive 1967-75 • Genesis Archive 2: 1976-1992 |  |
קטגוריה:ג'נסיס • פורטל:רוק • פורטל:פופ
| --- | --- |
בקרת זהויות :  NLI: 987007587639305171  PLWABN: 9810597273205606  BIBSYS: 5011570  BNE: XX892830  BnF: cb138911230 (data)  GND: 133592316  ISNI: 0000 0001 1467 7889  LCCN: no2004050431  MusicBrainz: 8b96b0d8-9c36-42d1-b525-627db897d82f  NKC: xx0119623  NLA: 35369935  NTA: 074503561  RERO: 02-A002966255  SELIBR: 235375  SUDOC: 167143565  Trove: 928524  VIAF: 11039818   WorldCat (עם VIAF): 11039818
י' בטבת

ערך זה עוסק בתאריך בלוח העברי. אם התכוונתם ליום האבל, ראו .
י' בטבת הוא היום העשירי בחודש הרביעי 
בשנה העברית, למניין החודשים מתשרי, והיום העשירי בחודש העשירי 
למניין החודשים מניסן.
על פי הלוח העברי הקבוע, פרשת בר המצווה של ילד שנולד בי' טבת היא ברוב השנים פרשת ויחי. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת ויגש.
חגים ואירועים

צום עשרה בטבת
יום הקדיש הכללי לזכר נספי השואה
אירועים היסטוריים

ג'של"ז (לפי המסורת היהודית) – תחילת המצור הבבלי על ירושלים בסוף ימי בית ראשון על ידי נבוכדנאצר מלך בבל
ה'תרצ"ט – גרמניה הנאצית אוסרת על יהודים לעבוד עם גרמנים
ה'תשע"ז – פיגוע הדריסה בטיילת ארמון הנציב בו נהרגו ארבעה חיילי צה"ל
נולדו

ה'תקצ"ז – יוסף ריבלין, מראשי היישוב היהודי בירושלים
ה'תרל"ג – חיים נחמן ביאליק, מגדולי המשוררים העבריים בעת החדשה (נפטר בה'תרצ"ד)
ה'תרע"ח – יגאל מוסינזון סופר ישראלי (נפטר בה'תשנ"ד)
ה'תר"ף – הרב דוד חיים שלוש, רבה הראשי הספרדי של נתניה
ה'תרפ"ה – עוזי נרקיס, אלוף פיקוד המרכז בעת מלחמת ששת הימים (נפטר בה'תשנ"ח)
ה'תש"ד – יאיר רוזנבלום, מלחין ישראלי (נפטר בה'תשנ"ו)
ה'תש"ט – דוד רותם, חבר כנסת מישראל ביתנו
ה'תשנ"ד – דניאל מורשת, שחקן ומדובב ישראלי
נפטרו

עזרא הסופר לפי כמה מסורות.
ה'תר"ה – רבי נתן מברסלב תלמידו המובהק ומדפיס ספריו של רבֵּנוּ נחמן מברסלב.
ה'תשי"ח – הרב שבתאי יגל ראש ישיבת סלונים.
ה'תשי"ט – ליון פויכטוונגר, סופר יהודי יליד גרמניה.
ה'תשכ"ח – משה צבי סגל, חוקר מקרא וספרות עברית (נולד ה'תרל"ח).
ה'תשל"א – פייר פינצ'יק, חזן ומלחין יהודי ביידיש.
ה'תשל"ב – מקס שטיינר, מלחין יהודי-אמריקאי ממוצא אוסטרי.
ה'תשס"ז – יעקב חודורוב, שוער הכדורגל וחתן פרס ישראל (נולד ה'תרפ"ז).
ה'תשע"ז – הרב משה שפירא, הוגה דעות חרדי ליטאי.
ט' בטבת – י"א בטבת
טבת
הערות שוליים

↑  כ-89.9% מכלל השנים.
↑  כ-10.1% מכלל השנים.
יורי מודין

| --- | --- |
אין תמונה חופשית
 לידה:  8 בנובמבר 1922 סוזדל, רוסיה 
 פטירה:  2007 (בגיל 84 בערך) מוסקבה, רוסיה 
 מדינה:  רוסיה 
 
יורי איוואנוביץ' מודין (ברוסית: Юрий Иванович Модин;‏ 8 בנובמבר 1922, סוזדל‏ – 2007, מוסקבה) היה איש הק.ג.ב, שפיקח על "רשת קיימברידג'" בשנים 1948–1951, כאשר דונלד דוארט מקלין העביר סודות אטומיים לסובייטים. בשנת 1951 סידר מודין את עריקתם של מקלין וגאי ברג'ס. קודמיו של מודין בשליטה על רשת הריגול קיימברידג' הוצאו להורג במהלך הטיהורים הגדולים.
מודין אמר על קים פילבי בפברואר 1994:
הוא מעולם לא גילה את האני האמיתי שלו. לא הבריטים, ולא הנשים שהוא גר איתן, וגם אנחנו עצמנו [הק.ג.ב] לא הצליחו לחדור את שריון המסתורין שלבש. ההישג הגדול שלו בריגול היה מפעל חייו וזה העסיק אותו עד יום מותו. אבל בסופו של דבר אני חושד שפילבי לעג לכולם, במיוחד לנו.
בספרו מ-1994 חשף מודין כי בימים הראשונים מוסקבה לא ממש סמכה על סוכני רשת קיימברידג', שהעבירו מידע סודי לברית המועצות. הק.ג.ב התקשה להאמין שלגברים תהיה גישה למסמכים סודיים ביותר; הם היו חשדניים במיוחד כלפי פילבי ותהו כיצד הוא יכול להפוך לסוכן בהתחשב בעברו הקומוניסטי. על פי סקירת ספרו, "המרכז הגיע למסקנה שכל חמישתם חייבים להיות באמת קציני מודיעין בריטיים המנסים לחדור לק.ג.ב."
"האיש החמישי"

מודין פרסם את ספרו "Mes Camarades de Cambridge" בצרפת בשנת 1994. הספר זיהה את הברון רוטשילד כחבר חשוב בטבעת המרגלים של קיימברידג'. לתרגום הבריטי, המו"ל הבריטי Headline Book Publishing, ביצע כמה שינויים, תחילה בכותרת והפך אותו ל"חמשת חבריי בקיימברידג'" עם כותרת המשנה: "בפעם הראשונה, איש הק.ג.ב. שלהם חושף את סודות המפורסמים בעולם טבעת הריגול - ברג'ס, מקלין, פילבי, בלאנט וקיירנקרוס." שנית, הכותרת שינתה שורות בעמוד 104, ואמרה כעת כי ג'ון קיירנקרוס היה האדם החמישי: בסוף שנת 1944 התווסף שמו של ג'ון קיירנקרוס, שנקרא בשם הצופן הקרליאן, לארבעת הסוכנים שהוא פיקח עליהם. הוא היה "האיש החמישי". קיירקרוס היה בשלב זה או אחר בקשר עם האחרים, אך הוא כמעט לא היה חבר בקבוצה.
המילים ששונו והוכנסו לכותרת היו המצאה, על פי מודין, שהצביע כי קיירנקרוס, לדעתו, מעולם לא היה בקשר עם אף אחד מחברי הקבוצה. עיתונאי הגרדיאן ריצ'רד נורטון-טיילור התקשר למודין לבדוק זאת ומצא אותו כועס על כך שהטענות הכוזבות, השינויים וההונאות כלפי הציבור הבריטי (ומאוחר יותר האמריקאי) הועלו מבלי להתייעץ עמו. אלן רוסברידגר, שהסכים עם ההערכה לפיה רוטשילד היה האיש החמישי, כתב גם בגרדיאן: "יורי מודין... אומר במהדורה האנגלית של ספרו האחרון כי קיירנקרוס היה 'האיש החמישי'. מודין אומר שמעולם לא השתמש במונח, שאינו כלול במהדורה הצרפתית של ספרו."
בראיון לאחר פרסום הספר הכחיש יורי מודין כי כינה את רוטשילד "סוכן סובייטי כלשהו". "בגלל שהוא היה ב-MI5 הם למדו ממנו דברים. זה לא הופך אותו לאיש החמישי, והוא לא היה." כותרת ספרו של מודין עצמו מבהירה את שמם של כל חמשת קבוצת הריגול קיימברידג': חמשת חברי קיימברידג': ברג'ס, מקלין, פילבי, בלאנט וקיירנקרוס על ידי איש הק.ג.ב.
יורי מודין מת בשנת 2007 במוסקבה.
לקריאה נוספת

Modin, Yuri, My Five Cambridge Friends, ISBN 0-374-21698-3.
הערות שוליים

↑  Perry, Roland (1994). The Fifth Man. Sidgwick & Jackson. p. 15. ISBN 0283062169.
1 2  Modin, Yuri Ivanovich (1994). My Five Cambridge Friends,. United Kingdom: Headline Book Publishing.
↑  "The Spy Game Was a Con Game". Baltimore Sun. 28 בנובמבר 2014. נבדק ב-30 בדצמבר 2020. {{cite web}}:  (עזרה)
↑  Modin, Yuri Ivanovitch (1994). Mes Camarades de Cambridge (בצרפתית). France: Robert Laffont.
↑  Richard Norton-Taylor, The Guardian, 10 December 1994.
↑  Rusbridger, Alan, The Guardian, 10 December 1994.
↑  "Rothschild 'spied as the Fifth Man'". The Independent. 22 באוקטובר 1994. נבדק ב-30 בדצמבר 2020. {{cite web}}:  (עזרה)
| --- | --- |
בקרת זהויות :  NLI: 987007265570805171  PLWABN: 9810601239405606  BnF: cb12403742q (data)  GND: 1053301286  ISNI: 0000 0001 0876 6260  LCCN: n94094853  NLK: KAC201314234  NTA: 188851119  SUDOC: 033140618  VIAF: 19763696   WorldCat (עם VIAF): 19763696
טנאנאי

| --- | --- |

 לידה:  8 במאי 1995 (בן 29) איטליה מילאנו, איטליה
 שם לידה:  אלברטו קוטה רמוסינו   Alberto Cotta Ramusino
 שם במה:  Tananai 
 מוקד פעילות:  איטליה 
 תקופת הפעילות:  מ-2017
 עיסוק:  זמר-יוצר, מפיק מוזיקלי
 סוגה:  פופ
 שפה מועדפת:  איטלקית 
 כלי נגינה:  קול • פסנתר
 חברת תקליטים:  יוניברסל מיוזיק איטליה
 פרופיל ב-IMDb
 
אלברטו קוטה רמוסינו (באיטלקית: Alberto Cotta Ramusino; נולד ב-8 במאי 1995), ידוע בשם הבמה טנאנאי (Tananai), הוא זמר-יוצר ומפיק איטלקי.
ביוגרפיה

רמוסינו נולד במילאנו, איטליה. בשנת 2017 הוא התחיל את קריירת המוזיקה שלו, אז הוא חתם על חוזה הקלטות עם חברת התקליטים יוניברסל מיוזיק איטליה, והוציא לאור את אלבום האולפן הראשון שלו, To Discover and Forget, תחת השם האמנותי Not For Us.
אחרי הוצאת אלבומו הראשון, הזמר החל להופיע תחת שם הבמה טנאנאי (Tananai), ועבד בעיקר כמפיק מוזיקלי של שירים באיטלקית. בשנת 2019 הוא הוציא את הסינגלים "Volersi male",‏ "Bear Grylls",‏ "Ichnusa" ו-"Calcutta". בינואר 2020, הוא הוציא לאור את הסינגל "Giugno", וב-21 בפברואר באותה שנה הוא הוציא את המיני-אלבום הראשון שלו, Piccoli Boati.
במרץ 2021, הזמר הוציא לאור את הסינגל "Baby Goddamn", שהפך לוויראלי בפלטפורמת הסטרימינג ספוטיפיי. בהמשך הוא הוציא את הסינגלים "Maleducazione" ו-"Le madri degli altri" בשיתוף הראפר האיטלקי פדץ.
בנובמבר 2021, טנאנאי היה מבין 12 האמנים שהתחרו בתחרות המוזיקה Sanremo Giovani, ממנה נבחרים שלושה משתתפים נוספים לפסטיבל סן רמו שנערך באותה שנה, אשר במסגרתו נבחר הנציג האיטלקי לאירוויזיון. טנאנאי הגיע למקום השני בתחרות, עם השיר "Esagerata", וזכה למקום בפסטיבל סן רמו 2022. בפסטיבל הוא הופיע עם השיר "Sesso occasionale" והגיע למקום ה-25 והאחרון בגמר התחרות.
דיסקוגרפיה > אלבומי אולפן

2017: To Discover and Forget (תחת השם Not For Us)
דיסקוגרפיה > מיני-אלבומים

2019: Piccoli boati
דיסקוגרפיה > סינגלים

2019: "Volersi male"
2019: "Ichnusa"
2019: "Bear Grylls"
2019: "Calcutta"
2020: "Giugno"
2021: "Baby Goddamn"
2021: "Maleducazione"
2021: "Le madri degli altri" (בהשתתפות פדץ)
2021: "Esagerata"
2022: "Sesso occasionale"
הערות שוליים

1 2 3  "Sanremo Giovani, chi è Tananai uno dei giovani big di Amadeus". Il Messaggero (באיטלקית). 6 בדצמבר 2021. נבדק ב-23 בדצמבר 2021. {{cite news}}:  (עזרה)
↑  "Guida a Disumano di Fedez, il passato, l'amore e la famiglia, con gli attacchi a Meloni e Renzi". Music Fanpage (באיטלקית). נבדק ב-23 בדצמבר 2021. {{cite news}}:  (עזרה)
↑  Rossini, Federico. "Sanremo Giovani 2021: ecco i 12 finalisti del 15 dicembre su Rai1". נבדק ב-10 בדצמבר 2021. {{cite web}}:  (עזרה)
↑  "Sanremo 2022: tre giovani accedono al Festival (ci saranno 25 cantanti)". TV Sorrisi e Canzoni (באיטלקית). 2021-12-14. נבדק ב-2021-12-14.
↑  Scarpone, Christian. "Italy: Yuman, Tananai and Matteo Romano join Sanremo 2022 lineup as the 25 artists reveal their song titles". Wiwibloggs (באנגלית בריטית). נבדק ב-23 בדצמבר 2021. {{cite news}}:  (עזרה)
| --- | --- |
בקרת זהויות :  ICCU: DDSV394270  ISNI: 0000 0005 0613 8120  MusicBrainz: 62ecd859-e63b-46f0-95d8-69e860151adb
טנא עומרים

| --- | --- |
טנא עומרים
מדינה: ישראל ישראל
מחוז: יהודה ושומרון
מועצה אזורית: הר חברון
גובה ממוצע: ‎554 מטר
תאריך ייסוד: 1983
תנועה מיישבת: אמנה
סוג יישוב: יישוב קהילתי
נתוני אוכלוסייה לפי הלמ"ס לסוף 2022
  - אוכלוסייה: 985 תושבים
    - שינוי בגודל האוכלוסייה: ‎2.2% בשנה
 מפת מיקום  מפה דינמית   (למפת הר חברון מוגדלת) טנא עומרים(למפת הר חברון רגילה) טנא עומרים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום טנא עומרים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום טנא עומרים31°22′28″N 34°57′23″E﻿ / ﻿31.3743123289508°N 34.9563627656362°E﻿ / 31.3743123289508; 34.9563627656362  heמפת היישובים של מועצה אזורית הר חברון (in English: Har Hevron Regional Council) באדום - טנא בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.tene.muni.il
טנא עומרים (טֶנֶא עֳמָרִים) היא התנחלות ויישוב קהילתי בדרום-מערב הר חברון, מעט צפונית ממיתר, השייך למועצה אזורית הר חברון. אוכלוסיית היישוב כוללת חילונים ודתיים, ומונה כ-230 משפחות. כיום טנא עומרים הוא היישוב הגדול ביותר במועצה האזורית הר חברון במספר בתי האב שבו.
היסטוריה

היישוב הוקם בשנת 1983 כהיאחזות נח"ל בשם "נח"ל עומרים". החלטת הממשלה על הקמת היאחזות, באה לאחר פיגוע בדאהרייה בו נרצחה תושבת בית שאן, אסתר אוחנה. באפריל 1984 אישרה ועדת ההתיישבות של הממשלה והסוכנות היהודית את הקמת היישוב. היישוב אוזרח במאי 1984 והוצבו בו 8 קרוואנים. בשנת 1986 החלה בניית בתי הקבע. עד שנת 2005 התגוררו ביישוב למעלה ממאה משפחות, רובן חילוניות ומיעוטן דתיות.
בשנת 1999 הוקמה בסמוך ליישוב "חוות מור" או חוות "הר המור" על ידי שלמה מור. החווה כיום מאוכלסת על ידי משפחה אחת וכמה עובדים, ועיסוקה העיקרי הוא גידול צאן וסוסים.
בשנת 2005, בעקבות תוכנית ההתנתקות, נקלטו ביישוב למעלה מ-20 משפחות מהיישוב מורג שבגוש קטיף ומיישובים נוספים.
התושבים המתגוררים ביישוב מכנים אותו "עומרים" אך רושמים את שמו של היישוב במסמכים רשמיים בתור "טנא עומרים". ברישומי המדינה הוא קרוי "טנא", על שמו של מנכ"ל משרד השיכון, דוד טנה.
חינוך וקהילה

ביישוב בריכת שחייה הפתוחה בקיץ, ומועדון בו מתקיימים חוגים. במקום סניף של תנועת הנוער קדמה וכן סניף של בני עקיבא. ביישוב תינוקייה ופעוטון, וגנים לדתיים ולחילונים בנפרד.
ארכאולוגיה

במחצבת היישוב נתגלו בחפירת הצלה שרידים מימי בית ראשון (תקופת הברזל ב' ו-ג') וכן מהתקופה ההלניסטית והתקופה הביזנטית. בתקופת הברזל ב' הייתה במקום יחידה חקלאית, וזו ננטשה בתקופת הברזל ג', כנראה בעקבות מסע סנחריב, ובשטחה נבנו רוגמי קבורה. מערת מגורים שהייתה בשימוש בתקופת בית ראשון במקום שומשה מחדש בתקופה ההלניסטית, ונוספו בה רצפות מגורים. בהמשך, בתקופה הביזנטית נעשה שימוש מחודש במערה, ונחצבו במקום גם שתי גתות.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אילן בכר ורפאל מן, אושרה הקמת ישובים חדשים ביו"ש ובנגב, מעריב, 11 באפריל 1984
↑  אורי בינדר, בני באר־שבע איזרחו את "מעלה עומרים", מעריב, 30 במאי 1984
↑  שחר כנץ, אירית יזרסקי (ע), שרידים מתקופת הברזל II עד התקופה הביזנטית במחצבת טנא עומרים, חפירות ותגליות ביהודה ובבנימין, ירושלים: קצין מטה ארכאולוגיה - המנהל האזרחי ביהודה ובשומרון; רשות העתיקות, 2009, עמ' 213-221
| יישובים שהוקמו או הורחבו עבור שיכון מפוני תוכנית ההתנתקות |
| --- | --- | --- |
| יישובים חדשים | באר גנים • בני דקלים • בני נצרים • גני טל • כרמי קטיף • נווה • נטע • נצר חזני • שבי דרום • ניצן ב' |  |
| יישובים שהורחבו | אבני איתן • בוסתן הגליל • בית חגי • בת הדר • טנא עומרים • יד בנימין • יד חנה • כרמיה • מבקיעים • משכיות • נווה ים • ניצן • פלמחים • שוקדה • תלמי יפה |  |
| שכונות חדשות | שכונת הנשיא הרצוג באשקלון • שכונת נצר אריאל באריאל |  |
| יישוב שאוכלס מחדש | שומריה |  |
| --- | --- |
בקרת זהויות :  NLI: 987007590412805171
טליה פינקל

| --- | --- |

טליה פינקל
 לידה:  5 בפברואר 1978 (בת 46)
 מדינה:  ישראל 
 http://taliyafinkel.com
 פרופיל ב-IMDb
 
טליה פינקל (נולדה ב-5 בפברואר 1978) היא במאית ומפיקה ישראלית של סרטי תעודה, יוצרת בתחומי האומנות. כתבה ספר שירה.
קריירה קולנועית

פינקל זכתה שלוש פעמים במלגת קרן שרת אמריקה ישראל, בציון לשבח לאומנים צעירים מטעם מועצת התרבות של מפעל הפיס, וסרטיה זכו בפרסים.
בשנת 1999 למדה קורס בצילום וידאו בבי"ס לקולנוע של האוניברסיטה הפתוחה, במהלכו ביימה הפיקה וצילמה סרט תיעודי "סבתא טובה - סבא טוב" העוסק בסביה הדתיים ובחייהם המאופיינים במעברים - מארץ לארץ מדירה לדירה החל ממלחמת העולם השנייה עם בריחתם מבסרביה (היום מולדובה) לברית המועצות לשעבר, היותם מסורבי עליה עד לעלייתם לישראל. הסרט שודר בערוץ 2 ובערוץ 8 ונתמך על ידי קרן סנונית.
ב-2002 הפיקה וביימה את סרטה התיעודי העצמאי הראשון, "התיקון", סרט תיעודי על הרבנית לאה קוק מטבריה, גדולת המחזירות בתשובה בישראל. הסרט נתמך על ידי ערוץ 8, קרן מקור וקרן גשר לקולנוע רב תרבותי.
ב-2008 יצא סרטה "כוסות רוח לאבא", סרט מתח דוקומנטרי, שהופק עבור ערוץ 8.
ב-2011 יצא סרטה "טליה. דייט. קום" קומדיה תיעודית על דייטים באינטרנט, שהופק עבור ערוץ 8.
ב-2017 יצא סרטה "מוחמד ואנה - האומץ להציל", סרט דוקומנטרי על חסיד אומות העולם מוחמד חלמי, שהופק עבור הערוץ הראשון של הטלוויזיה הישראלית והוקרן לראשונה בערב יום השואה. לרגל יום השואה הבינלאומי ב-2023 שודר בכאן 11 סרט נוסף של פינקל בנושא חלמי, בשם "אנה והרופא המצרי", שכלל גם דגש על מפגש בין קרוב משפחתו של חלמי לבתה של מי שהציל ועל מהלך מתן אות חסיד אומות העולם לאותו קרוב.
ב-2020 יצאה סדרת רשת בת 6 פרקים "חוות החופש" בהפקת כאן דיגיטל.
קריירה קולנועית > טליה. דייט. קום

ב-2009 יצא לאור ספרה "טליה. דייט. קום", בהוצאת רסיס נהרה. הספר הוא תיעוד לירי של 45 דייטים שהתרחשו בין השנים 2002–2006, וחיי הרווקות הכוללים ייאוש, סקרנות, תקווה ותסכול, כפי שחוותה אותם הכותבת בחיפושיה אחר בן זוג. חוויותיה משקפות את דופק החיים העירוני - התל אביבי והאוניברסלי - של צעירים בימינו.
כל שיר עוסק באחד המועמדים שהופיעו ל"פגישות העיוורות" השונות, כשכל פגישה טומנת הבטחה לחיי אושר ועושר. השירים חדים ותמציתיים, נוקבים אבל משתדלים שלא להתאכזר. הקובץ משקף עולם שלם של חיזור מודרני המוני אך מבוייש שמאופיין על ידי המתחים בין כמיהה לקרבה, לאהבה ולחום לבין ניכור אורבני ואינטרנטי.
ב-2011 הסתיימה הפקת הסרט שבעקבות הספר. הסרט הוא "קרוס ז'אנר" מכיוון הוא כולל סצנות מבויימות וסצנות תיעודיות כשההפרדה ביניהן אינה ברורה לצופה. הסרט הופק עבור ערוץ 8, אורכו 54 דקות, בסרט מוזיקה מקורית של ערן צור שגם משתתף בו כדייט מספר 16. הסרט זכה בפרס גולדן רמי בפסטיבל וורלדפילם יוסטון.
קריירה קולנועית > חייה האישיים

פינקל נשואה מ-2006 לביולוג ד"ר יהוא מורן, אותו פגשה במהלך יצירת הספר.
היא צמחונית מטעמי מצפון מגיל 6, בשנת 2010 עברה לטבעונות והיא פעילה לזכויות בעלי חיים.
הערות שוליים

↑   כאן דוקו | אנה והרופא המצרי - סרט מיוחד ליום השואה הבין-לאומי, סרטון בערוץ "כאן 11 - תאגיד השידור הישראלי", באתר יוטיוב (אורך: 54:44)
| --- | --- |
בקרת זהויות :  NLI: 987007297057805171  VIAF: 297562833   WorldCat (עם VIAF): 297562833 
מתוך הסרט "טליה. דייט. קום"
מתוך הסרט "טליה. דייט. קום"
טנא בריאות

טנא בריאות היא עמותה ישראלית לקידום בריאות יוצאי אתיופיה בישראל. העמותה מקדמת פעילויות הסברה למניעה, לאיתור ולטיפול במחלות כרוניות כגון איידס באמצעות מומחי בריאות יוצאי אתיופיה ובשיתוף הקהילה.
מטרות העמותה

טנא בריאות פועלת לקידום בריאותם של יוצאי אתיופיה, שהם מיעוט לשוני ותרבותי בישראל. בנוסף פועלת העמותה להגברת המודעות של יוצאי אתיופיה לזכויות בריאות ולפיתוח תוכניות ומשאבים המבוססים על התאמה תרבותית, על מנת להתגבר על הפערים הקיימים בנגישות של יוצאי אתיופיה לשירותי בריאות.
מטרות העמותה > משמעות השם

"טנא" באמהרית פירושו בריאות. הוא מציין תיבת תכשיטים, חפץ יקר ומיוחד הניתן כשי ויש לנצור אותו. שם העמותה משלב את הבריאות והשמירה עליה כמתנה יקרה.
פעילות העמותה

פעילות העמותה מתבססת על שיתוף פעולה בין מנהיגי קהילת יוצאי אתיופיה ונאמני בריאות מהקהילה, לבין עובדי ציבור מהממשל המקומי והלאומי, ארגוני בריאות וגורמים פרטיים.
הפעילות של טנא בריאות מתמקדת בחמישה תחומים עיקריים:
קמפיין "מבושה לא מתים, מאיידס כן" - הקורא להיבדק האם לאדם יש איידס או שהוא נשא שלו.
פיתוח מנהיגות בקרב יוצאי אתיופיה בתחום של קידום בריאות על ידי תוכניות הכשרה והשתלמות.
פיתוח והפעלת תוכניות להדרכה ולהפצת מידע המיועדות לאוכלוסיית יוצאי אתיופיה בנושאי בריאות.
פיתוח והפעלת תוכניות לצוותים ממערכת הבריאות שנותנים שירותי בריאות ליוצאי אתיופיה.
הנגשת שירותי בריאות ליוצאי אתיופיה על ידי פיתוח והפעלת שירותי מתורגמות רפואית באמצעות הטלפון.
העלאת נושא קידום בריאות יוצאי אתיופיה על סדר היום על ידי מחקר ושיתופי פעולה.